****

**“ตำบลวิถีชีวิตใหม่ ปลอดภัยจากโควิด 19”**

**\*\*\*\*\*\*\*\*\*\*\*\*\*\***

**ความหมาย**

ตำบลวิถีชีวิตใหม่ปลอดภัยจากโควิด 19 หมายถึง ตำบลจัดการคุณภาพชีวิต ที่มีกระบวนการ จัดการ เฝ้าระวัง ป้องกันโรค และการเสริมสร้างสุขภาพในทุกกลุ่มวัย และปลอดภัยจากการติดเชื้อโควิด 19 โดยมีภาคประชาชน องค์กรปกครองส่วนท้องถิ่น และภาครัฐ เป็นกลไกการจัดการ แสดงบทบาท เสริมพลังร่วมกัน(Synergy) นำไปสู่ ความปลอดภัยจากโควิด 19 หรือในตำบลที่ไม่มีผู้ติดเชื้อโควิด 19 ประชาชนสุขกาย สุขใจ สุขเงิน สุขสามัคคี ด้วยวิถีชีวิตใหม่ (new normal)

**วัตถุประสงค์การประเมิน**

1. เพื่อให้คณะทำงานพัฒนาคุณภาพชีวิตระดับตำบล สามารถประเมินความพร้อมของตนเอง (Self Assessment) ในการเปิดพื้นที่ สู่การเป็นตำบลวิถีชีวิตใหม่ ปลอดภัยจากโควิด 19
2. เพื่อจัดระดับความพร้อมตำบลวิถีชีวิตใหม่ ปลอดภัยจากโควิด 19

**องค์ประกอบของตำบลวิถีชีวิตใหม่ ปลอดภัยจากโควิด 19**

องค์ประกอบของ ตำบลวิถีชีวิตใหม่ ปลอดภัยจากโควิด 19 ได้พิจารณาถึงหลักระบาดวิทยา(Host, Agent, Environment) แนวคิดการจัดการสุขภาพในระดับพื้นที่ คือ การจัดการกลุ่มเป้าหมาย และการจัดการสภาวะแวดล้อม (นพ.อมร นนทสุต,๒๕๕๖) รวมทั้งสถานการณ์ของการอุบัติโรคใหม่ นำมาวิเคราะห์ สังเคราะห์ และสร้างเป็นเครื่องมือ “ประเมินความพร้อมของ ตำบลวิถีชีวิตใหม่ ปลอดภัยจากโควิด 19” ประกอบด้วย ทีม (TEAM) การวางแผน (Plan) การปฏิบัติการ (Action) และผลลัพธ์ (Result) และใช้ผลการประเมินความพร้อมขององค์ประกอบที่เกี่ยวข้อง 3 ด้านเข้ามาร่วมพิจารณาดังนี้

1. ความพร้อมการเปิดพื้นที่สถานประกอบการ
2. ความพร้อมของประชาชนในการเปิดเมืองให้ปลอดโรคติดเชื้อโควิด-19
3. ความพร้อมหรือความเข้มแข็งของทีมปฏิบัติการเฝ้าระวัง ป้องกันโรคในชุมชน จากการประเมินความพร้อมของ อสม.หมอประจำบ้าน

**ชุดเครื่องมือในการประเมิน ประกอบด้วย แบบสอบถาม 4 ชุด ดังนี้**

ชุดที่ 1 แบบประเมินความพร้อมตำบลวิถีชีวิตใหม่ ปลอดภัยจากโควิด 19

ชุดที่ 2 แบบประเมินความพร้อมการเปิดพื้นที่สถานประกอบการและสถานที่สาธารณะ

ชุดที่ 3 แบบประเมินความพร้อมของประชาชนในการเปิดเมืองให้ปลอดโรคติดเชื้อโควิด19

ชุดที่ 4 แบบประเมินความพร้อม อสม.หมอประจำบ้าน กับการเฝ้าระวังป้องกันโรคติดเชื้อโควิด 19

**วิธีการประเมินตนเอง (Self Assessment) และการใช้เครื่องมือการประเมิน**

1. ให้ใช้เครื่องมือชุดที่ 2,3 และ 4 ทำการประเมินกลุ่มเป้าหมายให้ครอบคลุมกลุ่มประชากร โดย
   1. แบบประเมินชุดที่ 2 ประเมินในทุกสถานประกอบการ เพื่อทราบความพร้อมในการเปิดพื้นที่ของสถานประกอบการฯ ในระดับตำบล/ชุมชน ทุกแห่ง
   2. แบบประเมินชุดที่ 3 ประเมินในกลุ่มประชาชนทั่วไปหมู่บ้านละ 30 คน เพื่อให้ทราบถึงความพร้อมของประชาชนในการเปิดเมืองให้ปลอดโรคติดเชื้อโควิด 19
   3. แบบประเมินชุดที่ 4 ประเมิน อสม.หมอประจำบ้านทุกหมู่บ้านในตำบล
2. สรุปผลการประเมินความพร้อมของเครื่องมือชุดที่ 2,3,4 เป็นรายชุดการประเมิน ตามเกณฑ์ดังนี้

คะแนนรวม ร้อยละ 90 – 100 = มีความพร้อมมาก

คะแนนรวม ร้อยละ 70 – 89 = มีความพร้อมปานกลาง

คะแนนรวม น้อยกว่าร้อยละ 70 = มีความพร้อมน้อย

1. นำจำนวนชุดการประเมินที่ผ่านเกณฑ์การประเมินระดับ พร้อมมาก ของแบบประเมินชุด 2,3,4 (คะแนนรวมร้อยละ 90-100) ในแต่ละชุดการประเมิน มาคิดเป็นร้อยละของจำนวนที่ผ่านการประเมินระดับพร้อมมาก เพื่อนำไปใช้เป็นข้อมูลในการประเมินเครื่องมือชุดที่ 1 ต่อไป
2. ทำแบบประเมินชุดที่ 1 โดยให้**แกนนำระดับตำบล** ประกอบด้วย ผู้นำท้องถิ่น ผู้นำท้องที่ โรงพยาบาลส่งเสริมสุขภาพตำบล และผู้ที่เกี่ยวข้องกับการเฝ้าระวังป้องกันโรคในตำบล ร่วมกันพิจารณาและหาข้อสรุปร่วมกันในแต่ละข้อคำถาม ตามสภาพความเป็นจริงของหมู่บ้าน/ชุมชนในตำบล โดยใส่คะแนน ในช่องผลการดำเนินงาน ให้ครบถ้วน แล้วสรุปคะแนนประเมินผลความพร้อม ตำบลวิถีชีวิตใหม่ ปลอดภัยจากโควิด 19 ตามเกณฑ์การประเมินตามเกณฑ์ร้อยละ และคะแนน ดังนี้

|  |  |  |  |  |
| --- | --- | --- | --- | --- |
| **ผลการประเมิน** | **ชุดที่ 1**  **(คะแนน)** | **ชุดที่ 2**  **(คะแนน)** | **ชุดที่ 3**  **(คะแนน)** | **ชุดที่ 4**  **(คะแนน)** |
| พร้อมมาก (ร้อยละ 90 – 100) | 27 – 30 | 9 – 10 | 18 – 20 | 18 – 20 |
| พร้อมปานกลาง (ร้อยละ 70 – 89) | 24 – 66 | 7 – 8 | 14 – 17 | 14 – 17 |
| ต้องปรับปรุง (น้อยกว่าร้อยละ 70) | 0 – 23 | ๐ – 6 | ๐ – 13 | ๐ – 13 |

**การให้สัญลักษณ์ผลการประเมินความพร้อม**ของตำบลวิถีชีวิตใหม่ ปลอดภัยจากโควิด 19 ออกเป็นสีตามระดับความพร้อมดังนี้

1. สีเขียวเข้ม = ระดับมีความพร้อมมาก
2. สีเขียวอ่อน = พร้อมปานกลาง
3. สีเหลือง = พร้อมน้อย ต้องพัฒนา

**แบบประเมินชุดที่ 1 ตำบลวิถีชีวิตใหม่ ปลอดภัยจากโควิด 19**

**ตำบล** ............................................. **อำเภอ** ..........................................  **จังหวัด** ...................................

**ประเมิน ณ วันที่** ……………………………………………………..

**คำชี้แจงวิธีการประเมิน**

แบบประเมินนี้ใช้เพื่อเป็นแนวทางการประเมินความพร้อมของพื้นที่ระดับตำบลในการเฝ้าระวังป้องกันโรคติดเชื้อโควิด-19 โดยใช้แนวทางการประเมินตำบลการจัดการสุขภาพ(TPAR ) ในด้านกำลังคน (Team) แผนเฝ้าระวังป้องกันโรคโควิด-19 ระดับตำบล(Plan) กิจกรรมที่ดำเนินการ (Action) และ ผลลัพธ์ (Result) การประเมิน **ให้แกนนำระดับตำบล** ประกอบด้วย ผู้นำท้องถิ่น ผู้นำท้องที่ รพ.สต. และผู้ที่เกี่ยวข้องกับการเฝ้าระวังป้องกันโรคในตำบล ร่วมกันพิจารณาและหาข้อสรุปร่วมกันในแต่ละข้อคำถาม ตามสภาพความเป็นจริงของหมู่บ้านชุมชนในตำบล แล้วให้คะแนนในช่องผลประเมินให้ครบถ้วน แล้วสรุปคะแนนประเมินระดับความพร้อมตำบลจัดการเฝ้าระวังป้องกันโรคติดเชื้อโควิด-19 ตามเกณฑ์ที่กำหนด

| ประเด็นประเมิน | ผลการประเมิน |
| --- | --- |
| Team : ด้านกำลังคน ทีมคณะทำงานของตำบล | |
| 1. มีคณะกรรมการ/ทีมงาน เฝ้าระวังป้องกันโรคในตำบล ที่ประกอบด้วย ภาคส่วนต่างๆ ที่เกี่ยวข้อง ได้แก่ ภาครัฐ ภาคท้องถิ่น ภาคประชาชน หรือองค์กรอื่นๆ (มี=1 คะแนน, ไม่มี = 0 คะแนน) |  |
| 2. มีการประชุมคณะกรรมการ/ทีมงาน วางแผนเฝ้าระวังป้องกันโรค อย่างน้อยปีละ 4 ครั้ง  (มี=1 คะแนน, ไม่มี = 0 คะแนน) |  |
| 3. มีการกำหนดบทบาทหน้าที่ของคณะทำงาน /กรรมการที่ชัดเจน  ( มี = 1 คะแนน, ไม่มี=0 คะแนน) |  |
| 4. อสม.หมอประจำบ้าน มีความพร้อมปฏิบัติการเฝ้าระวังป้องกันโรค ในระดับพร้อมมาก อย่างน้อยร้อยละ 80ของ อสม.หมอประจำบ้านที่ได้รับการประเมินในตำบล  (ใช่=2 คะแนน, ไม่ใช่ =0 คะแนน ) |  |
| Plan: แผนเฝ้าระวัง ป้องกันโรคติดเชื้อโควิด-19 แบบมีส่วนร่วมของตำบล | |
| 5. ตำบลมีแผนเฝ้าระวัง ป้องกันโรคติดเชื้อโควิด 19 ระดับตำบล และมีการซักซ้อมเตรียมความพร้อมรับการระบาดของโรคติดเชื้อโควิด 19 ที่สอดคล้องกับ พชอ. ( มี = 1 คะแนน, ไม่มี=0 คะแนน) |  |
| 6 .ตำบลมีแผนงบประมาณ เพื่อสนับสนุนการดำเนินงานควบคุมป้องกันโรคติดเชื้อโควิด 19 ของตำบล ( มี = 1 คะแนน, ไม่มี=0 คะแนน) |  |
| 7. ตำบลมีแผนจัดหาวัสดุ อุปกรณ์ การควบคุมป้องกันโรค เช่น หน้ากากอนามัย หน้ากากผ้า เจลล้างมือ อุปกรณ์การตรวจวัดไข้ ที่เพียงพอ ( มี = 1 คะแนน, ไม่มี=0 คะแนน) |  |
| 8. ตำบลมีแผนรองรับการให้ความช่วยเหลือปัจจัยพื้นฐานในการดำรงชีวิตของประชาชนในภาวะวิกฤติ  ( มี = 1 คะแนน, ไม่มี=0 คะแนน) |  |
| 9. ตำบลมีแผน หรือแนวทางปฏิบัติเพื่อดูแลกลุ่มเสี่ยงในชุมชน เช่น ผู้สูงอายุ ผู้พิการ ผู้มีปัญหาสุขภาพจิต ผู้ป่วยโรคเรื้อรัง ฯลฯ เมื่อเกิดการระบาดของโรคติดเชื้อโควิด-19  ( มี = 1 คะแนน, ไม่มี=0 คะแนน) |  |
| Action : กิจกรรมการ เฝ้าระวัง ป้องกันโรคติดเชื้อโควิด-19 ในตำบล | |
| 10. มีการกำหนดมาตรการ และควบคุมกำกับ การใช้มาตรการเฝ้าระวังป้องกันโรคติดเชื้อโควิด-19 ของสถานประกอบการ พื้นที่สาธารณะในตำบลอย่างเคร่งครัด ( มี = 1 คะแนน, ไม่มี=0 คะแนน) |  |
| 11 มีการตรวจคัดกรอง เฝ้าระวังผู้เดินทางมาจากต่างจังหวัด ที่เข้ามาพักอาศัยอยู่ในพื้นที่ ทั้งระยะสั้น และระยะยาว ( มี = 1 คะแนน, ไม่มี=0 คะแนน) |  |
| 12 การกักกันตัว (Home Quarantine ) ผู้เดินทางมาจากพื้นที่เสี่ยง (มี = 1 คะแนน, ไม่มี=0 คะแนน) |  |
| 13 การติดตามเฝ้าระวังกลุ่มเสี่ยง ตามเวลาที่กำหนด 14 วัน และบันทึกรายงานใน Application  ( มี = 1 คะแนน, ไม่มี=0 คะแนน) |  |
| ๑๔ มีการคัดกรอง เยียวยาสุขภาพจิต ติดตามผู้บำบัดยาเสพติดในชุมชน (มี=1 คะแนน) |  |
| Result : ผลลัพธ์ของการดำเนินการในตำบล | |
| 15. ตำบลสามารถชะลอการระบาดโรคติดเชื้อโควิด 19 และไม่พบผู้ติดเชื้อฯ รายใหม่ติดต่อกัน 14 วัน  0 คะแนน = ไม่สามารถชะลอการระบาดของโรคได้  1 คะแนน = ไม่มีผู้ติดเชื้อรายใหม่ แต่ยังไม่ครบ 14 วัน  2 คะแนน =ไม่มีผู้ติดเชื้อรายใหม่ มากกว่า 14 วันหรือไม่เคยพบผู้ติดเชื้อเลย |  |
| 16. ตำบลมี ศสมช. หรือ สถานที่ ที่เป็นศูนย์ปฏิบัติการ และมีข้อมูลในการบริหารจัดการเฝ้าระวัง ป้องกันโรคที่เป็นปัจจุบัน  (1= มีสถานที่, 2=มีสถานที่+ มีข้อมูล, 3= มีสถานที่+มีข้อมูล+มีการบริหารจัดการ) |  |
| 17. ร้อยละของสถานประกอบการ ที่ผ่านเกณฑ์การประเมินความพร้อมระดับพร้อมมาก (ใช้ผลการประเมินชุดที่ 2 มาคำนวณ) พิจารณาให้คะแนนดังนี้  4 คะแนน = ร้อยละสถานประกอบการมีความพร้อมในระดับพร้อมมาก ร้อยละ 90 ขึ้นไป  3 คะแนน = ร้อยละสถานประกอบการมีความพร้อมในระดับพร้อมมาก ร้อยละ 80-89  2 คะแนน = ร้อยละสถานประกอบการมีความพร้อมในระดับพร้อมมาก ร้อยละ 70-79  1 คะแนน = ร้อยละสถานประกอบการมีความพร้อมในระดับพร้อมมาก ร้อยละ 60-69  0 คะแนน =ร้อยละสถานประกอบการมีความพร้อมในระดับพร้อมมาก น้อยกว่าร้อยละ 60 |  |
| 18. ร้อยละของประชาชนมีความพร้อมในการเปิดเมืองปลอดโรคติดเชื้อโควิด-19 ผ่านเกณฑ์ พร้อมมาก (ใช้ผลการประเมินชุดที่ 3 มาคำนวณ) พิจารณาให้คะแนนดังนี้  3 คะแนน = ร้อยละประชาชนมีความพร้อมในระดับพร้อมมาก ร้อยละ 90 ขึ้นไป  2 คะแนน =ร้อยละประชาชนมีความพร้อมในระดับพร้อมมาก ร้อยละ 80-89  1 คะแนน =ร้อยละประชาชนมีความพร้อมในระดับพร้อมมาก ร้อยละ 70-79  0 คะแนน =ร้อยละประชาชนมีความพร้อมในระดับพร้อมมาก น้อยกว่าร้อยละ 70 |  |
| 19. ประชาชนผู้ที่ได้รับผลกระทบจากโรคติดเชื้อโควิด-19 ได้รับการดูแล ช่วยเหลือจากชุมชน หรือหน่วยงานที่เกี่ยวข้อง ทั้งด้านจิตใจ สังคม และเศรษฐกิจ อย่างทั่วถึง ( ให้ระดับคะแนน 0-3 คะแนน) |  |
| คะแนนรวม 30 คะแนน |  |

|  |  |  |  |
| --- | --- | --- | --- |
| **ผลการประเมินความพร้อม**  **ตำบลวิถีชีวิตใหม่ ปลอดภัยจากโควิด 19** | **พร้อมมาก**  **27 – 30 คะแนน** | **พร้อมปานกลาง**  **24 –26 คะแนน** | **ต้องปรับปรุง**  **0–23 คะแนน** |
|  |  |  |

**แบบประเมินชุดที่ 2**

**ประเมินความพร้อมการเปิดพื้นที่ของสถานที่สาธารณะและสถานประกอบการ**

**คำชี้แจง**

ให้คณะทำงานหรือคณะกรรมการเฝ้าระวังป้องกันโรคติดเชื้อโควิด-19 (COVID-19 )ระดับตำบล ประเมินการปฏิบัติของผู้ประกอบการ โดยพิจารณาเลือกคำตอบที่ตรงกับการปฏิบัติของผู้ประกอบการมากที่สุด

ประเภทสถานประกอบการหรือกิจกรรมที่ประเมิน

ชื่อผู้ประกอบการ วันที่ทำการประเมิน

|  |  |  |
| --- | --- | --- |
| ประเด็นประเมินความพร้อมของผู้ประกอบการ | ทำ  (1) | ไม่ทำ (0) |
| 1. จัดให้มีการคัดกรองผู้ให้บริการ ด้วยการสังเกต สอบถาม หรือวัดอุณหภูมิร่างกายทุกครั้งก่อนให้บริการ |  |  |
| 1. จัดให้มีการคัดกรองผู้รับบริการ ผู้มาร่วมงาน ด้วยการสังเกต สอบถาม หรือวัดอุณหภูมิร่างกายทุกครั้งที่เข้ารับบริการ |  |  |
| 1. จัดให้มีที่ล้างมือด้วยสบู่และน้ำ หรือ เจลแอลกอฮอล์ให้แก่ผู้ให้บริการและผู้รับบริการ |  |  |
| 1. กำหนดให้ผู้ให้บริการ ผู้รับบริการ และผู้มาร่วมงาน สวมใส่หน้ากากอนามัย หรือหน้ากากผ้าตลอดเวลาที่ให้บริการและใช้บริการ และมีมาตรการห้ามบุคคลที่ไม่ปฏิบัติตามมาตรการการเฝ้าระวังป้องกันโรค เช่น วัดอุณหภูมิร่างกาย ล้างมือ เข้าใช้บริการหรือร่วมงาน |  |  |
| 1. มีมาตรการเพื่อลดความแออัด เช่น กำหนดจำนวนคนเข้าร่วมงาน หรือ เข้าใช้บริการ และจัดให้มีการเว้นระยะห่างระหว่างบุคคล ในการให้บริการและรับบริการอย่างน้อย 1-2 เมตร |  |  |
| 1. มีมาตรการป้องกันการปนเปื้อนจากการสัมผัสสิ่งของร่วมกัน โดยจัดอำนวยความสะดวก ไม่ให้ใช้สิ่งของร่วมกัน เช่น จาน ช้อน แก้วน้ำ ผ้าเช็ดมือ การชำระเงินออนไลน์ |  |  |
| 1. จัดให้มีการทำความสะอาด ฆ่าเชื้อพื้นผิวสัมผัสร่วมที่เป็นจุดเสี่ยง เช่น โต๊ะ เก้าอี้ ลูกบิด ห้องน้ำ อย่างน้อยวันละ 2 ครั้ง |  |  |
| 1. จัดสถานที่ในการให้บริการเป็นระบบเปิด หรือ จัดสภาพแวดล้อมให้อากาศสามารถถ่ายเทได้สะดวก |  |  |
| 1. จัดให้มีภาชนะรองรับขยะที่มีฝาปิด และเก็บรวบรวมขยะใส่ถุงปิดปาก นำไปกำจัดอย่างถูกวิธี |  |  |
| 1. มีการสื่อสารและประชาสัมพันธ์ ให้ความรู้การป้องกันโรคติดเชื้อโควิด-19 |  |  |
| รวมคะแนน (10 คะแนน) |  |  |

|  |  |  |  |
| --- | --- | --- | --- |
| ผลการประเมินความพร้อมของ  สถานประกอบการ | พร้อมมาก  9 – 10 คะแนน | พร้อมปานกลาง  7 – 8 คะแนน | ต้องปรับปรุง  0 – 6 คะแนน |
|  |  |  |

**แบบประเมินชุดที่ 3**

**ความพร้อมของประชาชนในการเปิดเมืองให้ปลอดโรคติดเชื้อโควิด-19**

**คำชี้แจง**

แบบประเมินชุดนี้ มีวัตถุประสงค์เพื่อให้ประชาชนประเมินตนเองในการเตรียมความพร้อม “การใช้ชีวิตปกติด้วยวิถีใหม่ (New Normal)” ขอความร่วมมือจากท่านตอบคำถามตามความจริง พิจารณาเกณฑ์ดังนี้

ทำทุกครั้ง หมายถึง ทำเป็นทุกครั้ง ทำเป็นประจำ = ๒ คะแนน

ทำบางครั้ง หมายถึง ทำบ้าง ไม่ทำบ้าง ไม่ได้ทำทุกครั้ง = ๑ คะแนน

ไม่ทำ หมายถึง ไม่ได้ทำ หรือ ไม่ปฏิบัติเลย = ๐ คะแนน

----------------------------------------------------------------------------------------------------------------

ข้อมูลผู้ตอบแบบสอบถาม เพศ ......... อายุ ............

บ้านเลขที่ .......... หมู่ ................... ตำบล ................................. อำเภอ .......................... จังหวัด ....................

| **ลำดับ** | **การปฏิบัติตน** | ทำทุกครั้ง  (2) | ทำเป็นบางครั้ง  (1) | ไม่ทำ  (0) |
| --- | --- | --- | --- | --- |
| 1 | ท่านใส่หน้ากากผ้า หรือหน้ากากอนามัย เมื่อออกจากบ้าน |  |  |  |
| 2 | เมื่อออกจากบ้าน ท่านเว้นระยะห่างจากผู้อื่นอย่างน้อย 1 เมตรเสมอ |  |  |  |
| 3 | เมื่อกลับมาถึงบ้าน ท่านรีบล้างมือ อาบน้ำ เปลี่ยนเสื้อผ้าทันที |  |  |  |
| 4 | เมื่อท่านหรือคนในครอบครัว มีอาการ ไข้ ไอแห้ง ๆ เจ็บคอ มีน้ำมูก ได้แจ้ง อสม. หรือ ไปพบเจ้าหน้าที่สาธารณสุข/แพทย์ ทันที |  |  |  |
| 5 | ท่านกินร้อน ช้อนฉัน ครบครันอาหาร 5 หมู่ และล้างมือด้วยสบู่บ่อยๆ |  |  |  |
| 6 | ท่านนอนหลับพักผ่อนเพียงพอ อย่างน้อยวันละ 6 - 8 ชั่วโมง |  |  |  |
| 7 | ท่านออกกำลังกายเป็นประจำ สัปดาห์ละ 3-5 วันๆ ละอย่างน้อย 30 นาที |  |  |  |
| 8 | ท่านจัดการสิ่งแวดล้อมในครัวเรือน เช่น ระบายอากาศ กำจัดขยะ ทำความสะอาดพื้นผิวสัมผัสร่วม ทั้งภายในและรอบบ้านเป็นประจำทุกวัน |  |  |  |
| 9 | ท่านพูดคุย ปรึกษากับคนในครอบครัว หรือผู้ที่ท่านไว้วางใจ เพื่อป้องกันความเครียดได้ |  |  |  |
| 10 | เมื่อท่านต้องไปร่วมกิจกรรมในชุมชนที่มีคนจำนวนมาก เช่น งานศพ งานศาสนพิธี ท่านจะปฏิบัติตัวตามมาตรการป้องกันโรคติดเชื้อโควิด 19 |  |  |  |
|  | **คะแนนรวม** 20 คะแนน |  |  |  |

|  |  |  |  |
| --- | --- | --- | --- |
| ผลการประเมินความพร้อมประชาชน | **พร้อมมาก**  **18 – 20 คะแนน** | พร้อมปานกลาง  14 – 17 คะแนน | น้อย ต้องปรับปรุง  0 – 13 คะแนน |
|  |  |  |

**แบบประเมินชุดที่ 4**

**ความพร้อมของ อสม.หมอประจำบ้าน กับการเฝ้าระวังป้องกันโรคติดเชื้อโควิด-19**

**คำชี้แจง**

แบบประเมินนี้จัดทำขึ้นเพื่อประเมินความเข้มแข็งของภาคประชาชนกับความพร้อมในการเฝ้าระวังป้องกันโรคติดเชื้อโควิด 19 ของหมู่บ้าน ชุมชน โดยการประเมินจากบทบาทของ อสม.หมอประจำบ้าน

ให้ อสม.หมอประจำบ้าน ทำความเข้าใจกับข้อคำถามและเลือกคำตอบที่ตรงกับการปฏิบัติงานมากที่สุด

ทำทุกครั้ง หมายถึง ทำเป็นทุกครั้ง ทำเป็นประจำ = ๒ คะแนน

ทำบางครั้ง หมายถึง ทำบ้าง ไม่ทำบ้าง ไม่ได้ทำทุกครั้ง = ๑ คะแนน

ไม่ทำ หมายถึง ไม่ได้ทำ หรือ ไม่ปฏิบัติเลย = ๐ คะแนน

**อสม.หมอประจำบ้าน**  หมู่ที่................ตำบล............................อำเภอ............................. จังหวัด .....................

| ประเด็นคำถาม | | ทำทุกครั้ง  (2) | ทำบาง  ครั้ง  (1) | ไม่ทำ  (0) |
| --- | --- | --- | --- | --- |
| 1 | ท่านใส่หน้ากากอนามัย/ หน้ากากผ้าตลอดเวลาเมื่อไปในที่ชุมชน |  |  |  |
| 2 | ท่านมีเจล ล้างมือติดตัวทุกครั้งเมื่อออกจากบ้าน |  |  |  |
| 3 | ท่าน**ไม่ใช้** ช้อนกลาง แก้วน้ำ ภาชนะ ของใช้ ร่วมกับคนอื่น |  |  |  |
| 4 | ท่านใช้มาตรการรักษาระยะห่างกับทุกคนแม้กระทั่งคนในครอบครัวท่าน |  |  |  |
| 5 | เมื่อท่านมีอาการไข้ ไอ มีน้ำมูก จาม เจ็บคอ หายใจเหนื่อย หรือหายใจลำบาก ท่านจะหยุดปฏิบัติงานในชุมชนและรีบไปพบแพทย์ทันที |  |  |  |
| 6 | เมื่อมีผู้เดินทางมาจากพื้นที่เสี่ยง ท่านจะทราบ และออกปฏิบัติการเคาะประตูบ้าน ติดตาม เฝ้าระวังบุคคลเหล่านั้นโดยทันที |  |  |  |
| 7 | ท่านใช้เทคโนโลยีการสื่อสาร หรือ แอพพิเคชั่นที่เกี่ยวข้อง ทำการสำรวจ คัดกรอง และรายงานข้อมูล ให้หน่วยงานที่เกี่ยวข้องทราบ |  |  |  |
| 8 | เมื่อมีกิจกรรมในชุมชน เช่น งานบุญ งานศพ ท่านได้จัดให้มีการเว้นระยะห่าง  การตรวจวัดไข้ และล้างมือด้วยเจลแอลกอฮอล์ หรือสบู่และน้ำ ก่อนเข้างาน |  |  |  |
| 9 | เมื่อท่านเห็นประชาชนมีพฤติกรรมเสี่ยง เช่น ไม่รักษาระยะห่าง ไม่ใส่หน้ากากอนามัย/หน้ากากผ้าในที่ชุมชน ท่านได้แนะนำวิธีการปฏิบัติตัวตามแนวทางวิถีชีวิตใหม่ทันที |  |  |  |
| 10 | ท่านมีวิธีการ แนวทางใหม่ๆ มาดำเนินการในหมู่บ้าน ชุมชน เพื่อให้ประชาชนมีคุณภาพชีวิตที่ดีกว่าเดิมอยู่เสมอ |  |  |  |
| คะแนนรวม 20 คะแนน | |  |  |  |

|  |  |  |  |
| --- | --- | --- | --- |
| ผลการประเมินความพร้อม  การเป็นต้นแบบฯ ของ อสม. | **พร้อมมาก**  **18 – 20 คะแนน** | พร้อมปานกลาง  14 – 17 คะแนน | น้อย ต้องปรับปรุง  0 – 13 คะแนน |
|  |  |  |

**ที่ปรึกษาจัดแบบประเมิน**

ดร.นพ.ภานุวัฒน์ ปานเกตุ รองอธิบดีกรมสนับสนุนบริการสุขภาพ

นายนัตถะวุฒิ ภิรมย์ไทย ผู้อำนวยการกองสนับสนุนสุขภาพภาคประชาชน

**คณะผู้จัดทำแบบประเมิน :**

* ศูนย์พัฒนาการสาธารณสุขมูลฐานภาคเหนือ จังหวัดนครสวรรค์
* ศูนย์พัฒนาการสาธารณสุขมูลฐานภาคตะวันออกเฉียงเหนือ จังหวัดขอนแก่น
* ศูนย์พัฒนาการสาธารณสุขมูลฐานภาคกลาง จังหวัดชลบุรี
* ศูนย์พัฒนาการสาธารณสุขมูลฐานภาคใต้ จังหวัดนครศรีธรรมราช
* ศูนย์พัฒนาการสาธารณสุขมูลฐานชายแดนภาคใต้ จังหวัดยะลา
* กองสนับสนุนสุขภาพภาคประชาชน กรมสนับสนุนบริการสุขภาพ